การพัฒนาความสามารถการคิดวิเคราะห์ โดยใช้แนวคิดของมาร์ซาโน วิชาภูมิศาสตร์ สำหรับนักเรียนชั้นประถมศึกษาปีที่ 2 โรงเรียนเซนต์โยเซฟ บางนา
The Development of Analytical Thinking Ability in Geography of Prayhomsuksa 2 Students of Saint Joseph Bangna School by Using Analytical Thinking of Marzano
ลักษมี เอี่ยมวงค์
ความคิดและการคิด -- แบบทดสอบ
ความคิดอย่างมีวิจารณญาณ. -- การออกแบบและการสร้าง
ความสามารถการคิดวิเคราะห์
การวิจัยนี้มีวัตถุประสงค์1) เพื่อพัฒนาความสามารถการคิดวิเคราะห์โดยใช้แนวคิดของมาร์ซาโน วิชาภูมิศาสตร์ สำหรับนักเรียนชั้นประถมศึกษาปีที่ 2 โรงเรียนเซนต์โยเซฟ บางนา 2) เพื่อ เปรียบเทียบผลสัมฤทธิ์ทางการเรียนวิชาภูมิศาสตร์ สำหรับนักเรียนชั้นประถมศึกษาปีที่ 2 โรงเรียนเซนต์โยเซฟ บางนา และ 3) เพื่อศึกษาความพึงพอใจของนักเรียนชั้นประถมศึกษาปีที่ 2 ที่มีต่อการเรียนวิชาภูมิศาสตร์ โดยใช้แนวคิดของมาร์ซาโน ตัวอย่างที่ใช้ในการวิจัยครั้งนี้ คือ นักเรียนชั้นประถมศึกษาปีที่ 2 ห้อง 4 ภาคเรียนที่ 2 ปีการศึกษา 2564 โรงเรียนเซนต์โยเซฟ บางนา จำนวน 38 คน โดยวิธีการสุ่มห้องเรียนด้วยวิธีการจับฉลาก เครื่องมือที่ใช้ในการเก็บข้อมูล ได้แก่ 1) แผนการจัดการเรียนรู้วิชาภูมิศาสตร์โดยใช้แนวคิดของมาร์ซาโน 2) แบบประเมินความสามารถการคิด วิเคราะห์ 3) แบบวัดผลสัมฤทธิ์ทางการเรียนวิชาภูมิศาสตร์ 4) แบบสอบถามความพึงพอใจที่มีต่อการเรียนวิชาภูมิศาสตร์ โดยใช้แนวคิดของมาร์ซาโน สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วน เบี่ยงเบนมาตรฐาน และการทดสอบค่าทีสำหรับ กลุ่มตัวอย่างกลุ่มเดียว ผลการวิจัยพบว่า 1) การพัฒนาความสามารถความสามารถการคิดวิเคราะห์ โดยใช้แนวคิดของมาร์ซาโน วิชาภูมิศาสตร์สำหรับนักเรียนชั้นประถมศึกษาปีที่ 2 โรงเรียนเซนต์โยเซฟ บางนา จำนวน 38 คน พบว่า นักเรียนมีคะแนนไม่ต่ำกว่าเกณฑ์ร้อยละ 70 ผ่านเกณฑ์จำนวน คิดเป็นร้อยละ 94.73 และมีคะแนน ไม่ผ่านเกณฑ์จำนวน 2 คน คิดเป็นร้อยละ 5.26 2) ผลการศึกษาผลสัมฤทธิ์ทางการเรียนวิชาภูมิศาสตร์ สำหรับนักเรียนชั้นประถมศึกษาปีที่2 โรงเรียนเซนต์โยเซฟ บางนา พบว่า นักเรียนมีผลสัมฤทธิ์ทางการเรียนวิชาเรียนสูงกว่าก่อนเรียน อย่างมีนัยสำคัญทางสถิติที่ระดับ .05 3) ผลการศึกษาระดับความพึงพอใจของนักเรียนชั้นประถมศึกษาปีที่ 2 ที่มีต่อการเรียนวิชาภูมิศาสตร์ โดยใช้แนวคิดของมาร์ซาโน ภาพรวมอยู่ในระดับมากที่สุด คำสำคัญ : การคิดวิเคราะห์ แนวคิดมาร์ซาโน วิชาภูมิศาสตร์
มหาวิทยาลัยราชภัฏบ้านสมเด็จเจ้าพระยา สำนักวิทยบริการและเทคโนโลยีสารสนเทศ
อารีวรรณ เอี่ยมสะอาด
จิตตวิสุทธิ์ วิมุตติปัญญา
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
หลักสูตรและการสอน